ગાવસ્કરે જણાવ્યું કે, ”નાગપુરની પીચમાં કોઈ ગરબડ નહોતી. એ પીચ થોડો ટર્ન લઈ રહી હતી. જો તમે એવી પીચ પર રમવાની આશા રાખી રહ્યા હો કે બોલ સીધો તમારા બેટ પર જ આવે તો હું ઇમાનદારીપૂર્વક કહીશ કે તમારે રોડ પર જઈને રમવું જોઈએ, કારણ કે રોડ પર બોલ સીધો જ આવશે. વિભિન્ન દેશમાં અલગ અલગ પરિસ્થિતિઓ હોય છે અને એ સ્વીકાર કરવો જોઈએ કે દક્ષિણ આફ્રિકાના બેટ્સમેન વિકેટ પર ટકીને રમી શક્યા નહીં. તેઓમાં ટેકનિક અને ધૈર્યની ઊણપ છે. દક્ષિણ આફ્રિકાના બેટ્સમેનોએ જો ભારતના મધ્યમ ક્રમ પાસેથી શીખ લીધી હોત તો તેઓ વધુ સારો સ્કોર નોંધાવી શક્યા હોત.